**Zápisnica**

**z riadneho zasadnutia OZ v Šemši dňa 31.10.2014.**

**Prítomní:** podľa prezenčnej listiny

**PROGRAM:**

1. Otvorenie zasadania

2. Schválenie programu rokovania zasadnutia OZ, určenie overovateľov a zapisovateľa

3. Kontrola plnenia uznesení

4. Zmluva na prenájom nebytových priestorov

5. Rôzne

6. Záver

**K bodu č. 1:**

Zasadnutie OZ otvoril a viedol p. Lukáč starosta obce. Konštatoval, že prítomní sú piati poslanci a OZ je uznášania schopné.

**K bodu č.2:**

Program rokovania OZ dostali poslanci v elektronickej podobe v  pozvánke. Za overovateľov určil p. Ačaia a p. Kubu, za zapisovateľa p. Demka. **Hlasovanie č.1**

**K bodu č. 3:**

Starosta obce konštatoval, že prijaté uznesenia sú splnené. **Hlasovanie č.2**

**K bodu č.4:**

Starosta oboznámil poslancov s návrhom zmluvy na prenájom nebytových priestorov – potraviny, ktorá im bola doručená elektronickou formou. Predmetnú zmluvu poslanci spolu so starostom podrobne prechádzali bod po bode. Zmluva sa podpisuje ako výsledok Verejnej obchodnej súťaže, ktorú obce Šemša vyhlásila 17.10.2014 a ktorú vyhral uchádzač č. 1 Daniela Potošňáková – DAPO. Vyhodnotenie ponúk bolo dňa 24.10.2014. Starosta obce predložil poslancom protokol o odovzdaní predmetu nájmu a dohodu o ukončení nájmu od predchádzajúceho nájomcu.

**Hlasovanie č. 3**

**K bodu č.5**

V tomto bode starosta informoval poslancov o predošlých kontrolách Inšpektorátu práce, Košice na ČOV v Šemši, ako aj o projekte na kúrenie - suterén OcÚ + priesak vody.

**K bodu č.6**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísal/(a):** Imrich Demko

...................................................... ....................................................

 prednosta OcÚ starosta obce

**Overovatelia:**

Ján Ačai ........................................

Martin Kuba ........................................

**Závery**

**z riadneho zasadnutia Obecného zastupiteľstva v Šemši dňa 31.10.2014.**

**1. Návrh programu riadneho zasadnutia OZ**

**Uznesenie č. 37/2014**

Obecné zastupiteľstvo v Šemši:

**schvaľuje**

1.program riadneho zasadnutia obecného zastupiteľstva.

Počet všetkých poslancov:7

Počet prítomných poslancov: 5

Hlasovali: 5 Za:5 Proti:0 Zdržali sa: 0

**2.Kontrola plnenia uznesení**

**Uznesenie č. 38/2014**

Obecné zastupiteľstvo v Šemši:

**berie na vedomie**

1.kontrolu plnenia uznesení

Počet všetkých poslancov:7

Počet prítomných poslancov:5

Hlasovali:5 Za: 5 Proti:0 Zdržali sa:0

**3. Zmluva na prenájom nebytových priestorov**

**Uznesenie č. 39/2014**

Obecné zastupiteľstvo v Šemši:

**schvaľuje**

1. zmluvu na prenájom nebytových priestorov – potraviny pre nájomcu Daniela Potošňáková – DAPO.

Počet všetkých poslancov:7

Počet prítomných poslancov:5

Hlasovali:5 Za: 5 Proti: 0 Zdržali sa: 0

 V Šemši 31.10.2014 Jozef Lukáč – starosta obce